Folketing
2006-02-22

Jeg kan godt lide hr. Rune Lunds formulering: Jeg forstår spørgsmålet sådan, sagde hr. Rune Lund. Jeg går ud fra, at hr. Rune Lund forstod svaret sådan, men det er da også rart, hvis hr. Rune Lund har forstået spørgsmålet. Vi mener ikke, at situationen er til at skabe et økonomisk sammenbrud for det palæstinensiske område. Det er vigtigt, at man får en udvikling i Gazaområdet – det har været regeringens politik hele tiden – og at man får mulighed for at arbejde og selv producere, så Gazaområdet og de palæstinensiske områder kan få en økonomisk udvikling, som er forudsætningen for, at palæstinenserne også føler, at de kan gå ind i en fredsløsning. Det er jo altid fortvivlelsen, der fører til de voldelige og voldsomme midler. Derfor er den danske regerings opfattelse den, at nu må vi lige se, hvad den nye regering kommer med.